چینین گونئی باتیسینداکی سیچوان ایالتینده، مینجیانگ و جینجیانگ چای‌لاری‌نین کسیشدیگی نقطه‌ده تخمینا 400 ایل قاباق باتان گمی‌لردن قیزیل، گوموش، برنز و باشقا دگر‌لی متال‌لاردان یاپیلمیش 10 مین‌دن چوخ اشیا چیخاریلدی.
چین‌لی آرکئولوگ‌لارین چای یاتاغیندا ائتدیگی قازینتی‌لار سیراسیندا چیخاریلان اشیا‌لار آراسیندا چوخ ساییدا دمیر پول، قیلینج، بیچاق، جواهیرات و دمیر میزراق تاپیلدی.
سیچوان مدنیت وارلیق‌لاری و آرکئولوژی آراشدیرما‌لار انستیتوسو مودورو گائو دالون، گمی‌لردن چیخاریلان اشیا‌لار اوزرین‌دکی قابارتما‌لارین آچیقجا سئچیله‌بیلدیگینی و ایشچیلیغی‌نین مکمل اولدوغونو سؤیله‌دی.
ایالت مرکزی چینگدونون 50 کیلومتر گونئیینده، مینجیانگ و جینجیانگ چای‌لاری‌نین کسیشدیگی نقطه‌ده تاپیلان خزانه‌نین، مینگ خاندانلیغی عسگرلری‌نین سالدیریسی سیراسیندا باتان عصیانچی کندلی لیدئری جانگ شیانج اونگا عاید گمیلرده داشیندیغی سانیلیر.
آرکئولوگ‌لارین، گله‌جک آیین سونونا قدر داوام ائتدیرجیی سو آلتی چالیشمالاریندا داها چوخ پارچا تاپیلماسی گؤزلنیلیر.
